OpenLLM-France/wikimedia huggingface dataset:
# Framecourt

Framecourt és un municipi francès situat al departament del Pas de Calais i a la regió dels Alts de França. L'any 2007 tenia 124 habitants.

## Demografia
### Població

El 2007 la població de fet de Framecourt era de 124 persones. Hi havia 44 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 42 eren l'habitatge principal de la família, 3 eren segones residències i 1 estava desocupat. Tots els 46 habitatges eren cases. Dels 42 habitatges principals, 33 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 1 tenia dues cambres, 3 en tenien tres, 5 en tenien quatre i 33 en tenien cinc o més. 40 habitatges disposaven pel capbaix d'una plaça de pàrquing. A 23 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Framecourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 8 | 70 a 74 | 12 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 12 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 9 | 20 a 24 | 4 |
| 4 | 15 a 19 | 8 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 65 persones, 46 eren actives i 19 eren inactives. De les 46 persones actives 43 estaven ocupades (21 homes i 22 dones) i 3 estaven aturades (3 homes). De les 19 persones inactives 8 estaven jubilades, 4 estaven estudiant i 7 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Framecourt hi havia 8 explotacions agrícoles que ocupaven un total de 648 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Framecourt a l'INSEE.
* Évolution et structure de la population Fitxa amb el detall de dades de Framecourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pepperoni

El pepperoni és un tipus d'embotit semblant al salami.
És un ingredient comú en els menjars estatunidencs d'estil italià, a causa del seu sabor fort i picant que afegeix als diferents plats que s'utilitza, com per exemple la pizza.

## Característiques

Pepperoni no és una paraula italiana, sinó una corrupció de la paraula peperoni, que és el plural de peperone, el nom italià del pebrot o pebre roig (Capsicum annuum).
Amb el nom de pepperoni es designa als EUA a un embotit de sabor picant molt similar al salami. Generalment està fet de porc o una combinació de carns de porc, cap de bestiar, cavall i vedella, condimentat amb diferents tipus de pebre.

## Variants

El que als EUA i algunes altres parts d'Amèrica es coneix com a pepperoni a Itàlia es coneixeria com a salsiccia napoletana piccante, o siga, salsitxa napolitana picant (Gastronomia de Nàpols). El terme també s'utilitza en altres països d'Europa (especialment en la Suïssa italoparlant) per a designar diferents varietats de Capsicum annuum. A la República Dominicana es diu pepperoni a una varietat de “salami”.

## Producció

El pepperoni s'elabora a partir de carn de porc o d'una barreja de carn de porc i vedella. La carn de gall dindi també s'utilitza habitualment com a substitut, però l'ús d'aus de corral al pepperoni s'ha d'etiquetar adequadament als Estats Units.
El curat amb nitrats o nitrits (habitualment utilitzats en agents de curació moderns per protegir contra el botulisme i altres formes de descomposició microbiològica) també contribueix al color vermellós del pepperoni, en reaccionar amb l'hemo de la mioglobina dels components proteics de la carn.

## Vegeu també

* Salsitxa
* Pebre roig
# Operació unitària

Una operació unitària —unit operation en anglès — en enginyeria química, i camps tècnics relacionats, és un pas bàsic dins un procés d'enginyeria. L'operació unitària implica aconseguir un canvi físic com la separació, cristal·lització, evaporació, filtració, etc. Per exemple en el processament de la llet la homogeneïtzació, pasteurització, congelació i empaquetat són cadascuna operacions unitàries que estan connectades per crear el procés complet. Un procés pot tenir moltes operacions unitàries per a poder obtenir el producte que es desitja.
Arthur Dehon Little proposà el concepte d'"operacions unitàries" per explicar els processos químics industrials l'any 1916. El 1923, William H. Walker, Warren K. Lewis i William H. McAdams publicaren el llibre The Principles of Chemical Engineering on explicaren els diversos processos amb les lleis químiques implicades i els agrupaven en operacions unitàries. Cada unitat d'operació segueix les mateixes lleis físiques i es pot fer servir en les mateixes indústries químiques. Les operacions unitàries formen els principis fonamentals de l'enginyeria química.
Les operacions unitàries en enginyeria química consten de cinc classes:
* Processos de flux de fluids, incloent-hi el transport de fluids, la filtració, i la fluïdització de sòlids
* Processos de transferència de calor, incloent-hi evaporació, condensació
* Processos de transferència de massa, incloent-hi absorció de gasos, destil·lació, extracció de recursos, adsorció, assecat
* Processos termodinàmics, incloent-hi liqüefacció de gasos, refrigeració
* Processos mecànics, incloent-hi transport de sòlids, trituració i polvorització, detecció i cribratge
Les operacions unitàries també es troben en les següents categories:
* Combinació (mescla)
* Separació (destil·lació)
* Reacció (reacció química)
Les operacions unitàries i els d'unitat de processament formen els principis fonamentals de tota classe d'indústries químiques i del disseny de les plantes químiques, de les factories i del seu equipament.

## Referències

* ↑ "The MIT Connection"http://libraries.mit.edu/archives/exhibits/adlittle/mit-connection.html Arxivat 2009-03-11 a Wayback Machine.
* ↑ The Encyclopedia of Earth. "Walker, William H. http://www.eoearth.org/article/Walker,_William_H. Accessed April 4, 2010.
# Romesco de peix

El Romesco de peix (de vegades indiferentment anomenat Romesco, Romesco de Tarragona o també Romescada o fins i tot romesquet) és un suquet de peix (caldereta) propi de la tradició gastronòmica pescadora de Tarragona, particularment del barri mariner de El Serrallo. La base d'aquest plat és una picada sofregida realitzada a partir d'ametlles, avellanes, all, pa fregit i pebrot de romesco (pebrot vermell sec). El Romesco de peix és també tradicional, en major o menor mesura, d'altres localitats de la província, com ara Cambrils, Torredembarra, Valls, El Vendrell, La Pobla de Mafumet o Santa Coloma de Queralt.
Cal no confondre el Romesco de peix (suquet) amb la salsa de romesco (també anomenada simplement "romesco"). Aquesta última és una salsa freda emprada en el guarniment d'amanides, mariscs, etc. i que es pot usar també a la tradicional calçotada, encara que amb lleugeres variants.
La salsa de romesco (també anomenada simplement "romesco") probablement es va desenvolupar a partir d´aquest suquet, i es va popularitzar des dels anys 60 del segle XX en un context de desenvolupament turístic.

## Referències

* ↑ «Molt breu història del Romesco». [Consulta: 31 gener 2022].
* ↑ Fernández, Guillermo. El Romesco. La prodigiosa caldereta marinera de Tarragona (en castellà). Primera. Tarragona: Romescolab, 18 d´octubre de 2021, p. 102. ISBN 9788409336470.
# Kimi no soba ni iru yo

Kimi no soba ni iru yo (君のそばにいるよ, lit. Allà estaré) és una cançó gravada per la cantant japonesa Misia. És el tema principal de la pel·lícula d'acció en directe de Warner Bros. Pictures del 2017 Fullmetal Alchemist. Va ser escrita per Misia, amb lletres que representen el vincle fraternal entre els dos personatges principals, Edward i Alphonse, i composta pel músic japonesos Ichi, amb l'ajuda de Mayu Wakisaka.

## Antecedents i composició

La cançó, que es la va presentar inicialment Misia cinc anys abans, va ser reelaborada per ella mateix i per Ichi específicament per tenir en compte la pel·lícula. El 26 de setembre de 2017, es va anunciar que la cantant havia gravat la cançó per Fullmetal Alchemist i que s'estrenaria el 29 de novembre de 2017, la mateixa setmana que el film. Kimi no soba ni iru yo està escrit en la tonalitat de mi bemoll menor amb un tempo comú de 128 pulsacions per minut.

## Vídeo musical

Després de l'anunci de llançament, un vídeo musical que l'acompanya, dirigit pel director de Fullmetal Alchemist, Fumihiko Sori, es va rodar als Toho Studios i es va estrenar al canal de YouTube de Misia el 24 de novembre de 2017.

## Referències

* ↑ «山田涼介主演『鋼の錬金術師』 主題歌はMISIAに決定». Oricon, 26-09-2017. [Consulta: 20 febrer 2018].
* ↑ «MISIA、映画「鋼の錬金術師」主題歌を担». Natalie, 26-09-2017. [Consulta: 20 febrer 2018].
* 1 2 «MISIA 映画『鋼の錬金術師』主題歌を書き下ろし！ 兄弟の絆の物語から曲を錬成». Billboard Japan, 26-09-2017. [Consulta: 11 desembre 2017].
* ↑ Sahota, Shalimar. «Music video for MISIA's theme song for live-action Fullmetal Alchemist». MyMBuzz, 24-11-2017. Arxivat de l'original el 12 de desembre 2017. [Consulta: 11 desembre 2017].
* ↑ Mori, Tomoyuki. «MISIA「君のそばにいるよ」インタビュー 20周年を目前に映画「ハガレン」主題歌で伝えたいこと (1/2)». Natalie. [Consulta: 11 desembre 2017].
* ↑ «「君のそばにいるよ / MISIA」のピアノ・ソロ譜（中級） フェアリー». [Consulta: 20 febrer 2018].
* ↑ «錬金術師・MISIAが『ハガレン』の世界へ、映画主題歌コラボMV公開». Barks, 24-11-2017. [Consulta: 11 desembre 2017].
# Conus

«Conus» té aquests significats:
* Conus o con (geometria), sòlid de revolució generat pel gir d'un triangle rectangle al voltant d'un dels catets
* Conus o con (cèl·lula), mena de cèl·lula sensible a la llum que situada a la retina dels vertebrats
* Conus (gènere), gènere de gasteròpodes de la família Conidae, que habita en aigües dels l'oceà Índic i Pacífic
* Conus miòpic, trastorn del fons d'ull
# Mascarosa I d'Armanyac

Mascarosa de Lomanha I d'Armanyac, morta el 1245, va ser comtessa d'Armanyac amb el Fesenzac de 1243 a 1245. Era filla del comte Guerau V d'Armanyac.
Es va casar amb el seu cosí Arnau II Odó, vescomte de Lomanha, i van tenir a:
Va succeir al seu germà Bernat V el 1243, però un cosí, Guerau, vescomte de Fesenzaguet, va estimar que els comtats no podien ser tinguts per una dona i en va discutir la possessió. Va seguir una guerra entre Guerau d'una banda, sostingut per Ramon VII de Tolosa i després per Alfons de Poitiers, i d'altra banda Arnau Odó i Mascarosa, sostinguts pel rei Enric III d'Anglaterra; el resultat no es va decidir més que per la mort sense fills de Mascarosa II el 1245.

## Referències

* ↑ Bouillet, Marie Nicolas. Atlas universel d'histoire et de géographie (en francès). París: Librairie Hachette et Cia., 1872, p. 422.
* ↑ «MASCAROSE I, comtesse d'Armagnac & de Fézensac» (en anglès). Geneanet. [Consulta: 25 desembre 2019].
# Carol Rodríguez i Colás

Carol Rodríguez i Colás (Cornellà de Llobregat, 1982) és una fotoperiodista i directora de cinema catalana.

## Trajectòria

Després de realitzar diversos curtmetratges autofinançats i codirigir la comèdia de situació Bany compartit (TVE, 2019), el seu primer llargmetratge va ser la comèdia dramàtica Chavalas de l'any 2021, protagonitzada per les actrius Vicky Luengo, Elisabet Casanovas, Carolina Yuste i Ángela Cervantes, i amb el guió escrit per la seva germana Marina Rodríguez, amb qui ja havia fet equip en diversos curtmetratges. Chavalas fou mereixedora de la Bisnaga de Plata-Premi del Públic del Festival de Màlaga i del Premi Asecan a la millor òpera prima.
El seu segon llargmetratge tractarà sobre tres adolescents d'extraradi que fan un viatge a un barri benestant de la ciutat i de com és el trajecte per a elles, a la manera de La Haine (Mathieu Kassovitz, 1995).

## Filmografia

* Chavalas (llargmetratge, 2021)
* Bany compartit (sèrie de televisió, 2019)
* La vella lluita (curtmetratge produït per Alba Sotorra, 2019)
* Superchavalas (curtmetratge, 2017)
* Breve encuentro (curtmetratge, 2016)
* Dansació (curtmetratge, 2015)
* Vella Rosario (curtmetratge, 2015)
* Raval, pla de fugida (documental, 2012)
* Una comedia romántica (curtmetratge, 2012)
* No soc prou (videoclip del grup Le Petit Ramon, 2011)

## Referències

* ↑ «Els Gaudí han de recuperar el guardó a la direcció novell». Cinema a Granel, 10-02-1022. [Consulta: 29 març 2022].
* ↑ Junyent, Toni. «'Chavalas': un esplèndid quartet d’actrius per a un cant a l’amistat i les perifèries». Ara, 01-09-2021. [Consulta: 29 març 2022].
* ↑ «S'estrena la producció catalana "Chavalas", de la directora debutant Carol Rodríguez Colás». TV3, 03-09-2021. [Consulta: 29 març 2022].
* ↑ «'El ventre del mar' de Agustí Villaronga conquista el Festival de Cine de Málaga» (en castellà), 12-06-2021. [Consulta: 29 març 2022].
* ↑ Simón, Xesco. «Entrevista a Carol Rodríguez Colás: De Cornellà al cielo» (en castellà). Las Furias Magazine, 02-09-2021. [Consulta: 29 març 2022].
# Catherine Sauvage

Catherine Sauvage, (el seu nom de debò era Jeanine Marcelle Saunier), (Nancy, 26 de maig de 1929 - Bry-sur-Marne (Val-de-Marne), 20 de març de 1998), va ser una cantant i actriu francesa.

## Biografia

El 1940, Catherine Sauvage es va traslladar amb la seva família a Annecy. Des de la preparatòria va ser al teatre, on va actuar amb el seu veritable nom, Janine Saulnier. Després d'estudiar, durant vuit anys, piano, cant i drama, va conèixer el 1950 a Léo Ferré, enamorant-se de les seves cançons. D'ell va cantar, el 1952, Paris Canaille, que es va convertir en una sensació. El 1954, va guanyar el "Grand Prix du Disque", per la cançó L'Homme, també de Ferré. De gira pel Canadà, va conèixer a Gilles Vigneault, que va escriure per a ella Mon Pays, Le Corbeau, la Manikoutai.
En arribar a París, adopta el cognom Sauvage, agafat d'un amic de la seva infància, i comença a treballar en diversos cabarets de la ciutat. Coneix a Léo Ferré, a qui ajuda a atreure reconeixement a la seva música: "Va ser la trobada de la meva vida. I com la felicitat mai ve sola, com diuen, Jacques Canetti va venir a escoltar-me una bella tarda, buscant artistes per a l'estudi en el qual ell era director artístic".
Jacques Canetti la va contractar el 1953 i 1954 per treballar en Les Trois Baudets: "Vaig freqüentar aquest cabaret del carrer Coustou durant dos anys. Després em vaig presentar a l'Olympia, i em van donar un gran premi per una de les cançons de Ferré, L'homme".
Ella sempre va destacar la poesia a la música. Léo Ferré i Gilles Vigneault van considerar a Sauvage el seu millor intèrpret. Aragon, un dels seus poetes favorits, escriuria d'ella: "I de sobte, amb la seva veu, com un regal, tota paraula adquireix complet sentit".
El seu últim gran èxit popular Avec le temps de Léo Ferré, data de 1971.
La moda de yeyé l'allunya una mica de la cançó, torna al teatre, interpreta L'Intercanvi de Paul Claudel, El Cercle de guix caucasià de Bertolt Brecht, Frank V de Friedrich Dürrenmatt.
Reconeguda i apreciada a l'estranger porta la cançó francesa als escenaris de Beirut, Mèxic, Tòquio.

## Filmografia

* 1956: Paris Mob
* 1966: Two Hours to Kill
* 1983: The Bride Who Came from the Cold
* 1983: Julien Fontanes, magistrat (1 Episodi)
* 1988: The Shop on Main Street

## Referències

* ↑ «biografia de Catherine Sauvage». The New York Times.
* ↑ Journal Ràdio TV , 29 agost 1974.
* ↑ Le Figaro 18 maig de 1983

## Enllaços externs

* Catherine Sauvage a YouTube
# Romeu

«Romeu» té aquests significats:
* Biografies:
** Prenom:
*** Romeu de Corbera (Barcelona, ? - València, 1445) almirall i general de l'armada de la Corona d'Aragó que acompanyà Martí l'Humà
*** Romeu Despoal (Manresa, segle XIV), eclesiàstic i cal·lígraf català
*** Romeu Sescomes, segon president de la Diputació General i bisbe de Lleida
** Primer cognom:
*** Carles Romeu Müller (Barcelona, 1948 - 2021), de nom artístic Romeu, humorista gràfic, dibuixant de còmic, guionista i escriptor català de mare francesa
*** Josep Romeu i Figueras (Òdena, 1917 - Barcelona, 2004) poeta i crític literari català
*** Josep Romeu Oliach (Tarragona, 1986), cantautor
*** Ferran Romeu i Ribot (Barcelona, 1862 - 1943) arquitecte modernista i urbanista català
*** Francesc Joaquim Romeu i Martí (Silla, 1974), advocat i polític valencià
*** Lluís Romeu i Corominas (Vic, 1874 - 1937), prevere, compositor i mestre de capella
*** Xavier Romeu i Juvé (Barcelona, 1941 - els Monjos, 1983), escriptor i polític independentista català
*** Miquel Romeu i Mumany
*** Oriol Romeu i Vidal (Ulldecona, 1991), futbolista català que juga com a migcampista pel Barça i internacional amb Catalunya i la selecció espanyola
* Toponímia:
** Punta del Romeu, muntanya de 499 metres a la Pira (Conca de Barberà)
** Font-romeu, Odelló i Vià, municipi de l'Alta Cerdanya
** Torre-romeu, barri de Sabadell
* Art: Romeu i Julieta (desambiguació), diverses obres artístiques
# Kostas Vassiliadis

Kostas Vassiliadis (Tessalònica, 15 de març de 1984) és un jugador de bàsquet grec que juga en la posició d'aler.

## Carrera esportiva

Es va formar a les categories inferiors del PAOK Salònica BC, va debutar a la temporada 2000-01 amb el primer del club. En l'equip estarà sis temporades, convertint-se en capità del mateix. L'any 2005 fitxa per quatre temporades per l'Unicaja Màlaga, sortint cedit al PAOK durant aquest curs i incorporant-se al club malagueny durant el play-off pel títol de Lliga, on debuta en l'eliminatòria de quarts de final enfront de l'Estudiantes, i es convertirà en campió del mateix. El 2007 fitxa per l'Olympiakos BC, amb el qual obtindrà dos subcampionats, el de lliga i el de copa. La temporada 2008-09 torna al PAOK, però al gener d'aquella temporada se'n va al Sutor Montegranaro de la lliga italiana.
El 8 d'agost de 2009 ficha per l'acabat d'ascendir equip d'ACB, Xacobeo Blu:Sens de Santiago de Compostel·la, destacant en l'equip i aconseguint convertir-se en el Jugador de la Jornada 25 de la Lliga ACB. El 3 de juliol de 2010 el Bilbao Basket va anunciar el seu fitxatge. Amb l'equip bilbaí va aconseguir a la temporada 2010-11 el subcampionat de Lliga. L'any 2013 va fitxar pel Anadolu Efes Spor Kulübü de la lliga turca, amb el que aconsegueix el subcampionat de copa. A la temporada següent fitxa per l'Unicaja Màlaga, rescindint el seu contracte el 17 de juny de 2015. Després va jugar una temporada novament al PAOK, abans de tornar a l'Obradoiro en el mes d'abril de 2016 per salvar-lo del descens de categoria. La temporada següent va tornar al seu país, on va jugar en l'AEK Atenes B.C. i el Àries Trikala BC, fins que al desembre de 2017 va tornar a la lliga espanyola fitxant per l'Iberostar Tenerife. En el mes de juny de 2018 torna a fitxar per l'Obradoiro.

## Referències

* ↑ «El Iberostar Tenerife ficha a Kostas Vasileiadis» (en castellà). CB Canarias, 05-12-2017 [Consulta: 5 gener 2019].
* ↑ «Kostas Vasileiadis vuelve al Monbus Obradoiro» (en castellà). ACB [Consulta: 5 gener 2019]. Arxivat 15 de juliol 2018 a Wayback Machine. «Còpia arxivada». Arxivat de l'original el 2018-07-15. [Consulta: 5 gener 2019].

## Enllaços externs

* Kostas Vassiliadis jugador a l'ACB
# Framingham

Framingham és una població dels Estats Units a l'estat de Massachusetts. Segons el cens del 2007 tenia 64.786 habitants.

## Demografia

Segons el cens del 2000, Framingham tenia 66.910 habitants, 26.153 habitatges, i 16.573 famílies. La densitat de població era de 1.028,4 habitants/km².
Dels 26.153 habitatges en un 29,1% hi vivien nens de menys de 18 anys, en un 50% hi vivien parelles casades, en un 10,2% dones solteres, i en un 36,6% no eren unitats familiars. En el 28,7% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,02.
Per edats la població es repartia de la següent manera: un 21,4% tenia menys de 18 anys, un 9% entre 18 i 24, un 34,5% entre 25 i 44, un 22,1% de 45 a 60 i un 13% 65 anys o més.
L'edat mediana era de 36 anys. Per cada 100 dones de 18 o més anys hi havia 88,6 homes.
La renda mediana per habitatge era de 54.288 $ i la renda mediana per família de 67.420$. Els homes tenien una renda mediana de 46.122 $ mentre que les dones 35.941$. La renda per capita de la població era de 27.758$. Entorn del 8% de les famílies i el 16% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Framingham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Framingham». American Fact Finder. Oficina del Cens dels Estats Units, 12-01-2010.
# Medalla de la defensa de Leningrad

La Medalla per la Defensa de Leningrad (Rus: Медаль «За оборону Ленинграда» - Transliterat: Medal "Za oboronu Leningrada") és una medalla de la Guerra Defensiva de la Gran Guerra Patriòtica, creada el 22 de desembre de 1942 per Stalin i atorgada a tots els soldats de l'Exèrcit Soviètic, Marina, Tropes del Ministeri d'Interior (MVD) i Civils que van participar en la defensa de Leningrad durant el setge dels 900 dies (del 8 de setembre de 1941 al 27 de gener de 1944).
Leningrad va rebre el títol de "Ciutat heroica" l'1 de maig de 1945 (les altres són Odessa, Stalingrad, Sebastòpol, Kíev, Moscou, la Fortalesa de Brest, Kertx, Novorossisk, Minsk, Tula, Múrmansk i Smolensk)
Va ser atorgada sobre unes 1.496.000 vegades.

## Disseny

És una medalla de coure de 32 mm amb la torre del Kremlin coronada per una estrella al mig. Al davant, avancen un soldat, un mariner, un civil i una mare (simbolitzant que tots els membres de la societat civil i militar estan inmersos en la batalla). A la part superior apareix la llegenda "ЗА ОБОРОНУ ЛЕНИНГРАДА" (Per la Defensa de Leningrad). Al revers apareix la inscripció "ЗА НАШУ СОВЕТСКУЮ РОДИНУ" (Per la nostra terra Nativa Soviètica) a sota de la falç i el martell.
Es suspèn sobre un galó pentagonal verd clar amb una franja central de 2mm verd fosc.

## Referències

* ↑ Указ Президиума Верховного Совета СССР «Об учреждении медалей «За оборону Ленинграда», «За оборону Одессы», «За оборону Севастополя» и «За оборону Сталинграда» и награждении этими медалями участников обороны Ленинграда, Одессы, Севастополя и Стадинграда» от 22 декабря 1942 года // Ведомости Верховного Совета Союза Советских Социалистических Республик : газета. — 1942. — 30 декабря (№ 47 (206)). — С. 1.
* ↑ «Medal for the Defence of Leningrad v1a». [Consulta: 18 abril 2019].

## Vegeu també

* Medalla de la defensa del Caucas
* Medalla de la defensa de Kíev
* Medalla de la defensa de Moscou
* Medalla de la defensa d'Odessa
* Medalla de la defensa de la Regió Àrtica Soviètica
* Medalla de la defensa de Sebastòpol
* Medalla de la defensa de Stalingrad
# Museu Olímpic

«Museu Olímpic» té aquests significats:
* Museu Olímpic de Lausana, inaugurat l'any 1993
* Museu Olímpic i de l'Esport Joan Antoni Samaranch, inaugurat l'any 2007 a Barcelona